# STIP 2016

## Sessioun Entreprise (90’)

**(Samsdeg, 29.10.2016)**

### A. Intro: Wat as eng Entreprise (20’)

Am Sall leien grouss Blieder mat Froen, wou d’Stipisten hier Gedanken/Äntwerten/nei Froen dobäi schreiwen sollen. D’Stipisten sin an 3 Gruppen agdeelt an d’Gruppen machen sech ofwiesselnd zu den 3 Froen Gedanken.

1. Wat verstinn ech enner Entreprise?
2. Wéi as d’Entreprise opgebaut? Wat sin d’Etappen a wéilang soll se daueren?
3. Wien sicht d’Entreprise eraus a wéi?

All Grupp präsentéiert dat lescht Plakat un deem si geschafft huet.

### B. D’Entreprise bei de CaraPio (10’)

Hei gët d’Method kuerz a knackeg un de Stipist bruecht. ☺ (kréien se dono och ausgedeelt; resp. steet um Internet)

Eng Entreprise dauert 1 bis 4 Versammlungen; bei groussen Entreprisen (z.B.: Camp, Theater,.. ) ka se awer och méi laang daueren. D’Thema kann e ganz konkrete Projet sinn z.B.: eng Baach botzen, e Film dréien, e Flooss bauen , oder awer méi abstrakt oder spirituell sinn z.B.: Diskussioun, Musik, ...

Et ass wichteg, datt all Entreprise e klore Schlusspunkt gesat kritt. Si däerf op kee Fall ein- fach esou am Waasser verlafen an op eemol duerch eng nei ersat ginn. Ass d’Zil, dat gesat gouf, einfach net ze erreechen, da muss den Ofbroch klor definéiert ginn an och an deem Fall soll e Bilan gemaach ginn.

Eng Entreprise besteet aus 4 Etappen:

1. En Thema sichen
2. Firbereeden a Chargeverdeelung
3. Duerchféieren
4. Bilan

### C. Eng Entreprise simuléieren (20’)

##### 1. Thema sichen

D’CaraPio-Ekipp spillt d’Chefekipp, d’Stipisten d’CaraPio. Zesummen sichen mir unhand vun enger Brainstorming-Alternative eng Entreprise eraus.

Method: **SMART**

**S** specific

**M** measurable

**A** attainable

**R** realistic

**T** time

Wat wellen mir machen? As d’Ziel kloer définéierbar? Interesséiert dat eis och nach d’nächst Woch? Hu mir d’Moyen’en (finanziell, technescht Wëssen, …)? Wëssen mir wien mir em Rot froen kennen?. Wéini wellen mir färdeg sin?

En gros: Et huet keen Sënn eng Entreprise Adventskränz am Summer ze starten. Mir brauchen net vun engem groussen Event ze dreemen wa mir weder CaraPio nach Chef hun. Firwat sollen mir eng Konstruktioun plangent wa mir léiwer bitzen? Mir wëllen gär kachen mee fir wien a wat genau? E Kachconcours? En Iessen fir Frënn a Famill organiséieren etc.

##### 2. D’Entreprise plangen (30’)

D’Kandidaten setzen sech a Gruppen zesummen a plangen den Oflaaf vun enger Entreprise zum Thema wat mir firdrun erausgesicht hun.

Material: Blaat a Bic

Dono stellt all Grupp kuerz seng Proposen fier. Austausch.

### D. Bilan (10’)

Zum Schluss get nach op d’Wichtegkeet vum Bilan higewissen. Firwat machen mir e Bilan? Fir ze kuken wat gudd, wat manner gudd a wat schlecht gelaaf as. Wat mir méi präzis a méi éierlech sinn wat besser. Sënn an Zweck vum Bilan as et eis weiderzebréngen an net eng 2. Kéier déi selwecht Feeler ze man mee draus ze léieren: **Learning by doing a Perséinlche Fortschrëtt.**

Wichteg as et Zäit fir de Bilan anzeplangen (an net wéi mir hei grad ☺ ) dat nach séier versichen mat ennerzebrengen.

Mir kënnen keen elo hei kee richtegen Bilan machen vu dass mir d’Entreprise eréicht geplangt mee nach net duerchgefouert hun. Mee mir machen eis zesummen Gedanken zu der Fro wat d’Problemer sin déi während der Entreprise optauchen kennen a wéi mir domat emgin.

Och hei kennen mir nees eis **SMART**-Method benotzen. A machen dat zesummen um Flipchart:

**S** specific (s)

**M** measurable (m)

**A** attainable (a)

**R** realistic (r)

**T** time (t)

z.B.:

- d’Loscht vergeet (a)

- Budget as iwwerschratt (m)

- schlecht geplangt (zevill onrealistesch/timing) (r,t)

- etc.